## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2016. február 24-i nyílt üléséről***

 Önkormányzati rendelet: 2-6/2016.(II.25.)

 Határozat: 14-37/2016.(II.24.)

*(Az elfogadott rendeletek a jegyzőkönyv hátulján találhatók.)*

*J E G Y Z Ő K Ö N Y V*

|  |  |
| --- | --- |
| *Készült*: | Körmend Város Önkormányzata Képviselő-testületének 2016. február 24-i nyílt üléséről |
| *Jelen vannak:**Távol van: -*  | Bebes István, Szabó Ferenc, Tóth Gábor, Bán Miklós, Geosics László, Ferencz Gyula, Czvitkovics Gyula Csák Tamás, dr. Hadnagy Ádám, Tóth Gábor, Auer Miklós, Tompa László képviselő-testületi tagok S |  |
| *Tanácskozási joggal meghívottak közül megjelent:* |  |  |
|  | dr. Stepics Anita jegyző Némethné Simon Mária, a Gazdasági és Pénzügyi Iroda vezetője Forró Szilvia Városfejlesztési és Építéshatósági irodavezetőButi Tibor Közszolgálati Iroda vezetője  |  |

Bebes István polgármester köszönti a megjelenteket és megállapítja, hogy a Képviselő-testület az ülésen 12 fővel jelen van, az határozatképes, az ülést 13 óra 30 perckor megnyitja. Kéri a napirend elfogadását, azzal a módosítással, hogy 25. pontként egy jutalomról szeretne szóbeli előterjesztést tenni.

Bebes István ezzel a módosítással kéri a napirend elfogadását.

A Képviselő-testület a javaslatot 12 igen szavazattal elfogadja, és a következő napirendet hagyja jóvá:

# N A P I R E N D

Nyilvános ülés keretében:

1. Beszámoló a polgármesternek a két ülés között tett fontosabb intézkedéseiről, eseményekről.

 Előterjesztő: **Bebes** **István** polgármester

1. A 2015. évi költségvetési rendelet módosítása

Előterjesztő: **Bebes István** polgármester

1. A 2016. évi belső ellenőrzési terv jóváhagyása

Előterjesztő: **Bebes István** polgármester

1. A piacról és vásárokról szóló 4/2011. (II.9.) önkormányzati rendelet módosítása

Előterjesztő: **Bebes István polgármester**

1. A Körmend, Lenkei utca 5. épület helyi védelmének megszüntetése, a 8/2004. (III.1.) rendelet módosítása

Előterjesztő: **Bebes István** polgármester

1. Beszámoló a Körmend múltja, jelene és Jövője Közhasznú Alapítvány 2015. évi tevékenységéről

Előadó: **Király Lajos** Kuratóriumi elnök

1. Beszámoló a Batthyany Strattmann László Kórházért Közalapítvány 2015. évi tevékenységéről

 Előadó: **Scheiber Mihály** Kuratóriumi elnök

1. Beszámoló a Körmend város Közbiztonságáért Közalapítvány 2015. évi tevékenységéről

 Előadó: **Horváth Tibor** Kuratóriumi elnök

1. Beszámoló a Körmenden Foglalkoztatottakért Közalapítvány 2015. évi működéséről

 Előadó: **Dr. Déri Miklós** Kuratóriumi elnök

10. A Körmenden Foglalkoztatottakért Közalapítvány alapító okiratának módosítása

 Előterjesztő: **Bebes István** polgármester

11. Kovatsik és Társai Temetkezési Bt. beszámolója a 2015. évről

 Előterjesztő: **Bebes István** polgármester

12. Háziorvosi ügyeleti feladatellátással kapcsolatos döntések meghozatala

 Előterjesztő: **Bebes István** polgármester

13. A Körmend és Mikrotérsége Köznevelési Intézményfenntartó Társulás által fenntartott

 óvodák átszervezése kapcsán előzetes döntéshozatal

 Előterjesztő: **Bebes István** polgármester

14. Ingatlan értékesítésére pályázat kiírása

 Előterjesztő: **Bebes István** polgármester

15. Volt zártkerti ingatlanok művelés alóli kivétele

 Előterjesztő: **Bebes István** polgármester

16. Az Európai Bizottság által kiírt „Európa a Polgárokért” programban való partneri részvétel

 Előterjesztő: **Bebes István** polgármester

17. A Nemzetközi Visegrádi Alap által meghirdetett pályázatban való partneri részvétel

 Előterjesztő: **Bebes István** polgármester

18. Döntés INTERREG pályázat benyújtásáról

 Előterjesztő: **Bebes István** polgármester

19. Egészségügyi körzetek lehatárolása

 Előterjesztő: **Bebes István** polgármester

20. Helyi esélyegyenlőségi programterv felülvizsgálata

 Előterjesztő: **Bebes István** polgármester

21. Március 15-i ünnep rendje

 Előterjesztő: **Bebes István** polgármester

22. Sipos József megbízott erdész 2015. évi beszámolója

 Előadó: **Sipos József erdész**

23. Roma Nemzetiségi Önkormányzattal való együttműködési megállapodás felülvizsgálata

 Előterjesztő: **Bebes István** polgármester

24. Javaslat a polgármester 2016. évi szabadságolási ütemtervének jóváhagyására

 Előterjesztő: **Bebes István** polgármester

- Jelentés az előző ülésen elhangzott interpellációkra tett intézkedésekről.

 Előterjesztő: **Forró Szilvia** irodavezető

- Interpellációk

**N A P I R E N D:**

**1./ Beszámoló a polgármesternek a két ülés között tett fontosabb intézkedéseiről, eseményekről**

Előterjesztő: **Bebes** **István** polgármester

Bebes István elmondja, hogy február 8-án részt vett a Pénzügyi és Közbeszerzési Bizottság rendkívüli ülésén, melynek témája az adósságot keletkeztető ügylet és a 2016. évi költségvetés volt. Február 9-én a Körmend és Kistérsége Önkormányzati Társulás tanácsülésén vett részt, ahol a 2015. évi költségvetési határozat módosítása és 2016. évi költségvetés tárgyalása, az orvosi ügyeleti feladatok ellátása, a Szociális Szolgáltató alapító okiratának és szakmai programjának módosítása, intézményvezetetői pályázat kiírása, döntés INTERREG pályázat benyújtásáról volt a téma. Február 10-én a Magyar Kajak-Kenu Szövetség alelnökével tárgyalt. Február 11-én rendkívüli Képviselő- testületi ülés volt, ahol az adósságot keletkeztető ügylet és a 2016. évi költségvetés megtárgyalása volt napirenden. Február 15-én részt vett az Egis Gyógyszergyár Zrt. és a Szülői Szervezet által adományozott informatikai és irodai eszközök hivatalos átadás-átvételén a Körmendi Kölcsey Utcai Általános Iskola és Alapfokú Művészeti Iskolában. Február 16-án az Alterába Fesztivál szervezőjével folytatott megbeszélést. Február 17-én részt vett a Nyugat-Dunántúli Regionális Hulladékgazdálkodási Önkormányzati Társulás ülésén, ahol a 2016. évi költségvetés és a 2015. évi belső ellenőrzési jelentés elfogadása volt napirenden, valamint részt vett a Vas Megyei Rendőrfőkapitányság 2015. évi munkáját értékelő parancsnoki értekezleten. Február 18-án az Északnyugat-Magyarországi Közlekedési Központ Zrt. vezérigazgatójával folytatott megbeszélést. Február 23-án részt vett a Körmendi Rendőrkapitányság 2015. évet értékelő és a 2016. évet meghatározó értekezletén, továbbá a Vas Megyei Közgyűlés elnökével és elnökhelyettesével folytatott tárgyalást. Február 24-én a Pénzügyi és Közbeszerzési Bizottság ülésén, majd irodavezetői értekezleten vett részt.

A Képviselő-testület a polgármester két időszak közötti beszámolóját 11 igen szavazattal, 1 tartózkodás mellett elfogadja.

**2./ A 2015. évi költségvetési rendelet módosítása**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a képviselő-testület utoljára módosíthatja a Testület 2015. évi költségvetését. A módosítás jó része az utolsó módosítás érkezett központi normatívák költségvetésbe való beépítése miatt szüksége. Az előterjesztés részletezi ezen normatíva mozgásokat, az előterjesztés utal arra, hogy az Önkormányzat a működőképesség megőrzésére 50 millió forint támogatást kapott. Az előterjesztés részletezi még azokat az okokat, ami miatt kismértékű átrendezésre van szükség a tavalyi költségvetésben, a felhalmozási célú bevételeknél lévő összeg pedig pontosításra szorul, 1.488.752.000 Ft az helyesen.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a rendelet elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a rendelet elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a rendelet elfogadását.

Bebes István polgármester kéri a rendelet elfogadását.

Körmend Város Önkormányzata Képviselő-testülete a javaslatokat 12 igen szavazattal elfogadja, és a következő rendeletet alkotja:

**2/2016.(II.25.) önkormányzati rendelet**

Körmend Város Önkormányzata 2015. évi költségvetéséről szóló 2/2015. (I.30.) önkormányzati rendelet módosításáról.

**3./ A 2016. évi belső ellenőrzési terv jóváhagyása**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy minden évben a Testület állapítja meg önkormányzati szinten a belső ellenőrzés alá vonandó témaköröket. Az idei évre vonatkozóan négy területet javasolnak az ellenőrzéssel érinteni. Az előterjesztés kéri továbbá a 2015-ös belső ellenőrzési terv kismértékű módosítását, mivel két területen a tavalyi évben már jelentős volt a külső szerv általi ellenőrzés.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatokat hozza:

**14/2016.(II.24.) önkormányzati határozat**

Körmend város Önkormányzata Képviselő-testülete a 2016. évi belső ellenőrzési tervében a következő feladatokat határozza meg:

1. Áfa ellenőrzése a KEOP pályázatok – ivóvízminőség javítása, szennyvízhálózat építése – esetében a beruházás teljes időszakára vonatkozóan.
2. Teljes körű ÁFA bevallás és visszaigénylés ellenőrzése Körmend város Önkormányzatánál, a Körmendi Közös Önkormányzati Hivatalnál és Körmend város Gondnokságánál 2015. évet érintve.
3. Körmend Város Gondnoksága gazdálkodásának 2015. évi ellenőrzése, különösen bevételek teljesítésére a hátralékokra tekintettel, a kiadások esetében a vagyonkezeléssel kapcsolatos feladatokra, teljesítésekre. Az ellenőrzés kiterjed az iskolákra is, és a számviteli nyilvántartásokra.
4. A Körmendi Kulturális Központ, Múzeum és Könyvtár közművelődési szakterületének 2015. évi gazdálkodása a bevételek és kiadások teljesítése, és az ellátott feladatok tekintetében.

**15/2016.(II.24.) önkormányzati határozat**

Körmend város Önkormányzata Képviselő-testülete a 2015. évi belső ellenőrzési tervet akként módosítja, hogy abból elhagyásra kerülnek az alábbi feladatok:

* a 2014. évi költségvetési támogatások elszámolásának ellenőrzése a 2014. évi költségvetési beszámolóban, tekintettel az intézmények adatszolgáltatásai alapján.
* és a követelések és kötelezettségek alakulásának vizsgálata a 2014. évi gazdálkodás tükrében.

Felelős: polgármester a szerződés megkötésére és az ellenőrzési program közlésére.

Határidő: 2016. március 30

**4./ A piacról és vásárokról szóló 4/2011. (II.9.) önkormányzati rendelet módosítása.**

Előterjesztő: **Bebes István polgármester**

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a piac működtetőjétől érkezett a kérés a rendelet módosítására. A kérés az, hogy a rendelet szabályozza az állandó éves árusítás feltételeit, mivel vannak olyan árusok, akik akkor is fix helyen kívánnak árulni, ha például nem jelennek meg minden piaci napon Körmenden. Tudomása szerint a bizottsági ülésen született erről vélemény, így kéri azt jelezni.

Faragó Gábor képviselő-testületi tag elmondja, hogy a bizottsági ülésen vetődött fel, hogy az előterjesztésben szereplő 24.000 Ft kiváltja-e az eddigi fizetést. Mivel itt ez az összeg plusz befizetésként jelentkezik, a Pénzügyi és Közbeszerzési Bizottság véleményét tolmácsolva támogatja a rendelet elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a rendelet elfogadását.

Bebes István polgármester kéri a rendelet elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő rendeletet alkotja:

**3/2016.(II.25.) önkormányzati rendelet**

A piacokról és vásárokról szóló 4/2011. (II.9.) rendelet módosításáról.

**5./ A Körmend, Lenkei utca 5. épület helyi védelmének megszűntetése, a 8/2004. (III.1.) rendelet módosítása**

Előterjesztő: **Bebes István polgármester**

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy lakossági kérésről tárgyal a képviselő-testület, és ez az előterjesztés jól mutatja, hogy milyen gyakorlati nehézségei vannak a közérdek és a magánérdek közti egyensúlyos állapot megteremtésének. Építészetileg a Lenkei utca 5. számú épület védelmet igényel, annak az utcára merőleges épületrésze, homlokzata, megjelenése miatt. Van egy tulajdonosi házaspár, akik élni szeretnének az ingatlanban, használni, élettel szeretnék megtölteni az üresen álló ingatlant. És akkor még nem beszéltek arról a hatalmas átrendeződésről, ami a korábbi korok, és a jelen kor építészeti terveiben és megrendelői igényeiben megmutatkozik. Főépítész úr nehéz szívvel, de a testület elé tárta szakvéleményét, és az épület tulajdonosaival kompromisszumos megoldásra tudott jutni.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a rendelet elfogadását.

Auer Miklós képviselő-testületi tag elmondja, hogy megnézte a 2004-ben készített Körmend óvárosának régi házai című filmet. Sajnos meg kell állapítani, hogy hadilábon állnak a helyi értékvédelemmel, épített örökséggel. Véleménye szerinte segíteni kellene az olyan személyeket, akik olyan ingatlant vesznek meg, amiről tudják, hogy helyi védettség alatt áll, és annak felújítása nagyon sok pénzükbe fog kerülni. Erre a rendelet V. pont 20. § (1) bekezdése lehetőséget biztosít, ha a költségvetésben erre különítenének el egy kis pénzmagot, lehetne pályáztatni és március 31-ig nyerhetnének is erre pénz a tulajdonosok. A hétvégén pár utcát végigjárt, és észlelte, hogy több utcában nincs jogkövető magatartás, pl. Mónus Illés utca, Esze Tamás utca, József Attila utca, Bástya utca, Rákóczi utca. Ezeken a helyeken nem sikerült mindig betartatni a jogkövető magatartást.

Bebes István polgármester elmondja, hogy ha kérés érkezik a testület elé, megpróbálják figyelembe venni, segíteni az ilyen típusú dolgokat. Megérti képviselő úr probléma felvetését. A későbbiekben meglátják, hogy a költségvetés enged-e teret a támogatásnak.

Bebes István polgármester kéri a rendelet elfogadását.

Körmend Város Önkormányzata Képviselő-testülete a javaslatot 11 igen, 1 nem szavazattal elfogadja, és a következő rendeletet alkotja:

**4/2016.(II.25.) önkormányzati rendelet**

A helyi építészeti örökség védelméről szóló 8/2004. (III.1.) önkormányzati rendelet módosításáról.

**6./ Beszámoló a Körmend múltja, jelene és Jövője Közhasznú Alapítvány 2015. évi tevékenységéről.**

Előterjesztő: **Bebes István polgármester**

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az alapítvány aktív évet zárt. Sok megkeresést kap és sokfele kell rendelkezésre álló bevételeket támogatás formájában eljuttatni. Az alapítvány megszerezte a közhasznú minősítést.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**16/2016.(II.24.) önkormányzati határozat**

Körmend város Önkormányzata Képviselő-testülete megismerte és elfogadja a Körmend múltja, jelene és Jövője Közhasznú Alapítvány 2015. évi tevékenységéről szóló beszámolót.

**7./ Beszámoló a Dr. Batthyany Strattmann László Kórházért Közalapítvány 2015. évi tevékenységéről.**

Előadó: **Scheiber Mihály** Kuratóriumi elnök

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést.

Scheiber Mihály kuratóriumi elnök elmondja, hogy az alapítvány bevétele csökkent. Az eszközbeszerzéssel kapcsolatban elmondja, hogy a nőgyógyászati osztálynak beszerzett kolposzkóp Körmenden is lehetővé teszi a rákszűrést. A tüdőgondozóba vett első tétel a dohányzásról való leszokást segítheti, a másik tétel egy alapműszer, ami légzésfunkciót vizsgál. Az Antidecubitus matrac beszerzése a krónikus osztályra szükséges volt, hiszen ezzel a matraccal megelőzhető a felfekvés kialakulása, és a már kialakult felfekvés gyógyulását is lehetővé teszi. Ez korábban több milliós tétel volt, most létezik egy hasonló elven működő matrac, mely aránylag olcsó. A szemészeten nem működött a tükör. A krónikus belgyógyászaton a két EKG gépből egy nem működött, így ehhez kellett kábelt vásárolni. Továbbra is kéri a testület támogatását, és továbbra is várják a felajánlható 1%-ot. A későbbiekben az ügyeleti rendszer korszerűsítésébe is beszállnak.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**17/2016.(II.24.) önkormányzati határozat**

Körmend város Önkormányzata Képviselő-testülete a Dr. Batthyany-Strattmann László Kórházért Közalapítvány 2015. évi működéséről szóló beszámolót elfogadja, egyúttal megköszöni a Közalapítvány egész éves munkáját, és kéri, hogy a Közalapítvány lehetőség szerint a jövőben is járuljon hozzá Körmend értékeinek gyarapításához.

**8./ Beszámoló a Körmend város Közbiztonságáért Közalapítvány 2015. évi tevékenységéről**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a meglévő kamerarendszer működtetésének legnagyobb támogatója az Önkormányzat, a költségvetésben megfelelő forrást igyekeztek ennek biztosítani. A rendőrség tudja, hogy egy együttműködést szeretnének kialakítani, megpróbálják az ott lévő eszközállományt a város tulajdonába átvenni, valamint az üzemeltetést és a fenntartást is a város részéről kívánják biztosítani. Mivel az alapítványhoz kevés támogatás érkezett, ezért a problémát mindig az önkormányzatnak kellett megoldani.

Faragó Gábor képviselő-testületi tag elmondja, hogy a bizottság– amennyiben a kamerarendszer bővítés-karbantartás feladatát elveszik tőlük – nem látja majd el az alapítvány feladatát, ezért javasolja a közalapítvány működésének felülvizsgálatát. A Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester elmondja, hogy a kérdéskört az alapítványnak kell kezelnie.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**18/2016.(II.24.) önkormányzati határozat**

1. Körmend város Önkormányzata Képviselő-testületeaKörmend város Közbiztonságáért Közalapítvány 2015. évi tevékenységéről szóló beszámolóját tudomásul veszi.
2. Körmend város Önkormányzata Képviselő-testülete úgy dönt, hogy a városi kamerarendszer eszközeit és működtetésének feladatát átveszi Körmend város Közbiztonságáért Közalapítványtól, amelyre vonatkozóan megállapodást köt a Közalapítvánnyal. A Képviselő-testület felhatalmazza a polgármestert a megállapodás megkötésére.

**9./ Beszámoló a Körmenden Foglalkoztatottakért Közalapítvány 2015. évi működéséről**

 Előadó: **Dr. Déri Miklós** a Kuratórium elnöke

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy 2015-ben volt két pályázat, amelyen el tudott végre indulni az alapítvány, de az egyiket nem támogatták, a másikat pedig tartaléklistára helyezték. Bizakodónak kell lenni, keresni kell a támogatásokat, pályázatokat.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**19/2016.(II.24.) önkormányzati határozat**

Körmend város Önkormányzata Képviselő-testülete a Körmenden Foglalkoztatottakért Közalapítvány 2015. évi működéséről szóló beszámolót elfogadja.

**10./ A Körmenden Foglalkoztatottakért Közalapítvány alapító okiratának módosítása**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy törvényi okok miatt szükségessé vált az alapító okirat módosítása.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**20/2016.(II.24.) önkormányzati határozat**

Körmend város Önkormányzata Képviselő-testülete, mint a Körmenden Foglalkoztatottakért Közalapítvány alapítója a melléklet szerint jóváhagyja a Közalapítvány módosításokkal egybeszerkesztett alapító okiratát, egyben felhatalmazza a polgármestert az alapító okirat illetékes Törvényszék előtti benyújtására.

Felelős: jegyző benyújtásért

Határidő: törvény szerinti a benyújtásra

**11./ Kovatsik és Társai Temetkezési Bt. beszámolója 2015. évről**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Kovatsik Bt. minden évben részletes beszámolót ad a körmendi temetők működtetéséről. Az elvégzendő munka nem kevés, nagy területen kell megoldani a munkákat. Ebben az évben ki kell alakítani a szociális temetés feltételeit is. A beszámolóban vannak jelzések, a felújítás mindenki számára fontos.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**21/2016.(II.24.) önkormányzati határozat**

Körmend Város Önkormányzat Képviselő-testülete a Kovatsik és Társai Temetkezési Bt 2015.évi beszámolóját megismerte, és elfogadja az abban foglaltakat.

**12./ Háziorvosi ügyeleti feladatellátással kapcsolatos döntések meghozatala**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy korábban jelezte azt, hogy több döntést is kell hozni ezzel kapcsolatban. Jelzi, hogy a működési engedélykérelem már a Körmendi Járási Hivatal Népegészségügyi szervénél van. A Társulás ennek megfelelően 34 településnek fogja biztosítani a háziorvosi ügyeletet 2016. áprilisától. Most a testületnek a társulási megállapodás módosításáról kell döntenie az ügyeleti feladat részletszabályai miatt, jóvá kell hagynia azokkal az Önkormányzatokkal kötendő megállapodásokat, akik nem tagjai a társulásnak, jóvá kell hagyni azt, hogy a Társulás használhassa a Mentőszolgálatnak is helyt adó, többségében önkormányzati tulajdont képező ingatlant, valamint az szmsz-t is módosítania kell a hatáskör átruházás miatt. Javasolja, hogy egy szavazással döntsenek a határozatokról, és egy szavazással a rendeletről.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat és a rendelet elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat és a rendelet elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatokat hozza:

**22/2016.(II.24.) önkormányzati határozat**

1. Körmend város Önkormányzata Képviselő-testülete 2016. április 1-étől kezdődően a Körmend és Kistérsége Önkormányzati Társulásra ruházza át az Egészségügyi alapellátásáról szóló 2015. évi CXXIII. törvényben meghatározott háziorvosi ügyelet megszervezését és biztosítását.
2. Az 1.) pontban foglaltakra tekintettel Körmend város Önkormányzata Képviselő-testülete jóváhagyja a Körmend és Kistérsége Önkormányzati Társulás társulási megállapodásának módosítását az alábbiak szerint:

 2.1. .A társulási megállapodás 4.2.1. pontjában szereplő „107054 Családsegítés” szövegrész törlésre kerül, és helyébe kerül az alábbi szövegrész: „104043 Család-és gyermekjóléti központ, továbbá a társulási megállapodás 4.2.1. pontjában szereplő „104042 Gyermekjóléti szolgáltatások” szövegrész törlésre kerül, és helyébe az alábbi szövegrész lép: „104042 család-és gyermekjóléti szolgáltatások, továbbá a társulási megállapodás 4.2.1. pontjában szereplő „102022 Időskorúak, demens betegek átmeneti ellátása” szövegrész törlésre kerül, és helyébe az alábbi szövegrész lép: „102025 Időskorúak átmeneti ellátása”, továbbá a társulási megállapodás 4.2.1. pontjában szereplő „102030 Idősek, demens betegek nappali ellátása” szövegrész törlésre kerül, és helyébe az alábbi szövegrész lép: „102031 Idősek nappali ellátása”

2.2. A társulási megállapodás 4.2.4. pontja kiegészül az alábbiakkal:

/ Társulás által ellátandó egyéb feladatok/:

„062020 Településfejlesztési projektek és támogatásuk.”

* 1. A társulási megállapodás 4.2.2. pontja az alábbiak szerint módosul:

#  / 4. A társulás által ellátott feladat- és hatáskörök:/

 **4.2.2.**

 **072112 Háziorvosi ügyeleti ellátás**

 **Egészségügyi ellátás**

 Ellátja az Egészségügyi alapellátásáról szóló 2015. évi CXXIII. törvényben meghatározott feladatok közül a **háziorvosi ügyelet** megszervezését és biztosítását valamennyi társult tag, továbbá az alábbi, Társuláson kívül álló települések részére: Felsőjánosfa, Felsőmarác, Hegyhátszentjakab, Hegyhátszentmárton, Ivánc, Őrimagyarósd, Szaknyér.

A háziorvosi ügyeleti feladatellátás Társulás általi ellátása (működtetése) tekintetében az alábbiakban állapodnak meg a társult tagok:

1. A Társulás a háziorvosi ügyeleti szolgáltatást 2016. április 1. napjától kezdődően, határozatlan időre szólóan biztosítja a tagoknak.
2. A tagok megállapodnak abban, hogy az ügyeleti szolgálatot a Társulás a Körmend, Rákóczi u. 92. szám alatti épületben biztosítja.
3. A tagok megállapodnak abban, hogy a háziorvosi ügyeleti ellátás megszervezéséhez és működtetéséhez kapcsolatos valamennyi jog és kötelezettség a Társulást illeti meg és terheli azzal, hogy az ügyeleti feladatellátást a tagok a Társulás feladatellátásába adták. A tagok megállapodnak abban is, hogy a feladatellátás biztonsága érdekében a Társulás jogosult kizárólag a 43/1999. (III.3.) Korm.rendelet 7.§ (2) da) szerinti nyilatkozat megtételére.
4. A Társulás évente egyszer beszámol a tagok előtt az háziorvosi ügyeleti feladatellátás szakmai és pénzügyi működtetéséről. Bármelyik társult tag kérésére a Társulás Munkaszervezete is a tag rendelkezésére áll az ügyeleti feladatellátással kapcsolatos esetleges kérdések tekintetében. A Társulás a pénzügyi elszámolásnál a társult tagokra, mint helyi önkormányzatokra eső OEP támogatás alapjául szolgáló lakosságszámot veszi figyelembe
5. A háziorvosi ügyeleti feladatellátás működtetésének megkezdésekor ismert OEP finanszírozási rendszer alapján a tagok megállapodnak abban, hogy a háziorvosi ügyeleti feladatellátásért 68 Ft/hó összeget fizetnek meg a feladatellátáshoz való hozzájárulásként minden, a területén élő (ott lakcímmel rendelkező) lakos után a Társulás részére. A hozzájárulást negyedévente, minden negyedév első hónapjának 15. napjáig kell megfizetni a Társulás 11747020-15574668-00000000 számlájára történő átutalással. A hozzájárulást a Társulás csak és kizárólag a háziorvosi ügyeleti feladatellátásra használja fel, kiegészítve azzal az OEP finanszírozást.
6. A tagok megállapodnak abban, hogy amennyiben az e) pont szerinti hozzájárulás már nem fedezi az OEP finanszírozással együtt a költségeket, abban az esetben a Társulás megtárgyalhatja a hozzájárulás mértékének módosítását. Amennyiben a Társulás módosítja a hozzájárulás mértékét, úgy a Társulás e döntéséről a Társulás Munkaszervezete valamennyi társult tagot kiértesíti. A tagok megállapodnak abban, hogy amennyiben e kiközléstől számítottan 30 napon belül a társult tag részéről nem érkezik a Társulás irányába válasz a hozzájárulás mértékének módosítása tárgyában, úgy az újonnan kiközölt hozzájárulást, annak mértékét és megfizetésének módját a kiközölteknek megfelelően a társult tag részéről elfogadottnak kell tekinteni. A tagok megállapodnak abban, hogy amennyiben a hozzájárulás mértéke módosításának írásbeli kiközlésétől számítottan 30 napon belül a társult tag olyan nyilatkozatot tesz, hogy nem fogadja el az újonnan kiközölt hozzájárulást, abban az esetben a Társulás Munkaszervezete megbeszélést kezdeményez a társult taggal, és amennyiben az 15 napon belül nem vezet eredményre, a Munkaszervezet a Társulás elé terjeszti a társulási megállapodás felülvizsgálatát.

2.4. A társulási megállapodás 19. pontjában (záró rendelkezések) található felsorolás kiegészül az alábbi ponttal:

 A társulási megállapodás 4.2.2. pontja 2016. április 1-én lép hatályba.

**23/2016.(II.24.) önkormányzati határozat**

Körmend város Önkormányzata Képviselő-testülete jóváhagyja azt, hogy a Körmend és Kistérsége Önkormányzati Társulás feladatellátási szerződést kössön az előterjesztéshez mellékeltek szerint a háziorvosi ügyeleti feladatok ellátása végett az alábbi településekkel: Felsőjánosfa, Felsőmarác, Hegyhátszentjakab, Hegyhátszentmárton, Ivánc, Őrimagyarósd, Szaknyér. A megállapodás elkészítésére a Képviselő-testület felkéri a Jegyzőt, aláírására felhatalmazza a Polgármestert.

Felelős: jegyző módosítás átvezetéséért és feladatellátási megállapodás elkészítéséért

Határidő: 2016. április 1.

**24/2016.(II.24.) önkormányzati határozat**

1. Körmend város Önkormányzata Képviselő-testülete jóváhagyja azt, hogy a ¾ arányban tulajdonát képező körmendi 1779 hrsz-ú ingatlannak a háziorvosi ügyeleti feladatellátás helyéül szolgáló épületrészeit a Körmend és Kistérsége Önkormányzati Társulás térítésmentesen használatba vegye a háziorvosi ügyeleti feladatok ellátására. A térítésmentes használat jogát az Önkormányzat addig biztosítja a Társulás részére, amíg a Társulás az ingatlanban ellátja a háziorvosi ügyeleti feladatellátást. Az ingatlannak a háziorvosi ügyeleti feladatellátás céljára szolgáló használatából eredő terheket (közműdíjak stb.) a Társulás viseli a használat ideje alatt.
2. Körmend város Önkormányzata Képviselő-testülete jóváhagyja azt, hogy az Önkormányzat tulajdonában álló azon eszközöket, ingóságokat, melyeket az Önkormányzat a háziorvosi ügyeleti feladatellátáshoz kapcsolódóan vásárolt korábban, a Körmend és Kistérsége Önkormányzati Társulás térítésmentesen használatba vegye a háziorvosi ügyeleti feladatok ellátására. A térítésmentes használat jogát az Önkormányzat addig biztosítja a Társulás részére, amíg a Társulás ellátja a háziorvosi ügyeleti feladatellátást.

Bebes István polgármester kéri, hogy most az SZMSZ módosításáról döntsenek.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő rendeletet alkotja:

**5/2016.(II.25.) önkormányzati rendelet**

A Képviselő-testület szervezeti és működési szabályzatáról szóló 19/2014. (X.31.) önkormányzati rendelet módosításáról.

**13./ A Körmend és Mikrotérsége Köznevelési Intézményfenntartó Társulás által fenntartott óvodák átszervezése kapcsán előzetes döntéshozatal**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Dr. Batthyanyné Coreth Mária Óvoda intézményvezetője élni kívánt a nők kedvezményes nyugdíjba vonulási lehetőségével. Az előterjesztés készítésekor abból indultak ki, hogy Körmenden négy intézményben biztosított az óvodai ellátás, a gyermeklétszám folyamatosan csökken, eközben az adminisztratív terhek folyamatosan nőnek, amely tekintetében az egységes irányítás elengedhetetlenné vált. A javaslat a fenntartó felé az, hogy valamennyi óvoda szűnjön meg a jelenlegi felállásban 2016. augusztus 31-ével és jöjjön létre egy elnevezés és egy irányítás alatt, de mind a négy tagintézményt megtartva – további két, Körmenden kívüli óvodát is megtartva – egy új intézmény Körmenden. Hangsúlyozza, hogy csak az irányítás lesz így egységes, a szakmai munkában továbbra is megjelenhetnek a tagintézményekre jellemző sajátosságok, egyediségek. Ugyanakkor az egységes irányítás a fenntartó Társulás fel könnyíti meg a napi működtetést és a jogszabályoknak való megfelelést. Ebben a kérdésben a Testületnek kezdeményezési jogosultsága van, a döntést a Társulás hozza meg.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen és 1 nem szavazattal elfogadja, és a következő határozatot hozza:

**25/2016.(II.24.) önkormányzati határozat**

1. Körmend város Önkormányzata Képviselő-testülete kezdeményezi a Körmend és Mikrotérsége Köznevelési Intézményfenntartó Társulás előtt a Társulás fenntartásában működő Körmendi Mátyás Király Utcai Óvoda és Bölcsőde intézmény, valamint a Dr. Battthyányné Coreth Mária Óvoda 2016. szeptember 1-ével történő átszervezését akként, hogy ezen időponttól egy, új elnevezés alatt létrejövő intézmény lássa el kistérségi szinten az óvodai feladatellátást. Az átszervezéshez a fenntartónak be kell szereznie a jogszabályokban meghatározott szervek véleményét. Az átszervezést a Képviselő-testület véleményezni.
2. A Képviselő-testület felkéri a Társulást arra, hogy 2016. május 31-ig tájékoztassa a Társulás a Képviselő-testületet az előterjesztésben foglaltak végrehajtásáról.

Végrehajtásért felelős:

Körmend és Mikrotérsége Köznevelési Intézményfenntartó Társulás Munkaszervezete

**14./ Ingatlan értékesítésére pályázat kiírása**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy sokáig nem volt érdeklődés a telekre, az önkormányzat a Képúti liget burkolatát megerősítette, most pedig naponta van érdeklődés a vételre.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag kéri, hogy a pályázat a Linea Bau Bt-nek is kerüljön megküldésre.

Bebes István polgármester kéri a határozati javaslat elfogadását az elhangzott módosítással.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**26/2016.(II.24.) önkormányzati határozat**

1. Körmend város Önkormányzata Képviselő-testülete jóváhagyja azt, hogy az 1491/48 hrsz-ú, 2824 m2 kiterjedésű, önkormányzati tulajdonú ingatlan pályáztatás révén értékesítésre kerüljön. A Képviselő-testület ennek megfelelően jóváhagyja a melléklet szerinti pályázati kiírást.
2. A Képviselő-testület a pályázati felhívást az alábbi gazdasági szereplőknek küldi meg:
* Dancsecs Építőipari és Szolgáltató Kft. (9900 Körmend, Nyírfa u. 20.)
* Ragasits és Társa Kft. (9900 Körmend, Vida József u. 1.)
* Partner Bt. (9900 Körmend, Mátyás király u. 58.)
* N-H-Bau Ingatlan Kft. (9789 Sé, Mátyás király u. 11.)
* Linea Bau Bt. (9900 Körmend, Gizella királyné utca 2.)

**15./ Volt zártkerti ingatlanok művelés alóli kivétele**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, kivételes lehetőséget adott a Kormány arra, hogy a régi zártkerti ingatlanokat a tulajdonosok csak ebben az évben az ingatlan nyilvántartást érintőleg kivonhatják a művelés alól. Jelenleg a mézgakertek termőföldek, így értékesítésük, bérbeadásuk nehézkes, bonyolult, holott a használatuk teljesen más célt szolgál, mint például a szántóföldeké. Most ingyen kérheti az Önkormányzat a tulajdonában lévő zártkertek művelésből való kivonását, aminek jelentősége főleg az ingatlan feletti rendelkezésben van. Mindenkit megnyugtat, hogy az emberek továbbra is használhatják hobbikert céljára az Önkormányzattól bérelt ingatlanokat.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatokat 12 igen szavazattal elfogadja, és a következő határozatot hozza:

**27/2016.(II.24.) önkormányzati határozat**

Körmend város Önkormányzata Képviselő-testülete úgy dönt, hogy az ingatlannyilvántartásról szóló 1997. évi CXLI. törvény 89/A.§ (1) bekezdés alapján kezdeményezi az önkormányzati tulajdonú, egykoron zártkerti megjelölésű ingatlanok mezőgazdasági művelés alól történő kivonását.

A Képviselő-testület felhatalmazza a polgármestert az ehhez szükséges kérelmek benyújtására.

**16./ Az Európai Bizottság által kiírt „Európa a Polgárokért” programban való partneri részvétel**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, már volt ilyen jellegű kezdeményezés, az nem kapott támogatást, a későbbiekben ismét benyújtásra fog kerülni a pályázat. Roznovval kapcsolatban elmondja, hogy a kapcsolat felvétele mellett igyekeznek megfelelő pályázati együttműködést is kialakítani, amellett, hogy a civil kapcsolatok nagyon erőteljesen működnek. Megköszöni a kollégáknak, hogy az előzetes előkészítést elvégezték. Roznov mellett szlovák, lengyel és német települések vesznek részt a projektben, melynek célja egymás gyakorlatainak megismerése, tematikus munkacsoportok létrehozása. Vannak körmendi vállalások is, főleg a kultúra, a turizmus, az oktatás és az infrastruktúra területén. A projekt teljes költségvetése 150.000 Euro, önrészt nem kell az önkormányzatnak biztosítania, az elnyert összeget Roznov fogja kezelni, a számlákat részükre kell kiállítani. A projekt teljes időtartama 24 hónap.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**28/2016.(II.24.) önkormányzati határozat**

Körmend Város Önkormányzata Képviselő-testülete hozzájárul ahhoz, hogy az Európai Bizottság által kiírt Európa a Polgárokért program során az Önkormányzat a csehországi RoznovpodRadhostem település, mint projektgazda által benyújtandó, az előterjesztésben részletezett pályázatban partnerként részt vegyen.

**17./ A Nemzetközi Visegrádi alap által meghirdetett pályázatban való partneri részvétel**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy olyan zenei fesztivál sorozat megrendezése a cél, amelyben keveredik a modern és a folk jellegű zenei világ. Minden résztvevő település vállalja, hogy megrendez egy eseményt, ahová meghívja a másik három nemzet által delegált zenekarokat. E program tökéletesen beépíthető az október végén megtartandó Körmend Város Ünnepnapja rendezvénysorozatba. Az előterjesztésben írt 1.000 Euró önrész rendelkezésre áll a költségvetésben.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**29/2016.(II.24.) önkormányzati határozat**

Körmend Város Önkormányzatának Képviselő-testülete

1. a Nemzetközi Visegrádi Alap keretein belül, kulturális rendezvények támogatására kiírt, a csehországi Rožnov pod Radhoštěm település által benyújtott pályázatban partnerként részt kíván venni.
2. a kulturális projekt megvalósításához 1.000,- Euró önrészt biztosít a 2016-os évi költségvetés gazdálkodási tartalékának terhére.

Felelős: polgármester

Határidő: 2016. március 15.

**18./ Döntés INTERREG pályázat benyújtásáról**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a 24 város projekt keretein belül volt már ilyen projekt kezdeményezés, ami egy nagyon sikeres együttműködés volt. Ennek folytatásaként döntöttek a szlovén, a stájer és a magyar települések, hogy igyekeznek megint egy közös együttműködés formájában, az elkövetkezendő időszak határon átnyúló pályázataiban részt venni, ami különböző együttműködésekre ad lehetőséget. Ebben a projektben főként a magyar városok együttműködési készsége és kezdeményezése kerül előtérbe. Az előterjesztés kiküldésekor még nyitott volt az önerő összege, hiszen folyamatos egyeztetések zajlottak. Most kialakult a szükséges önerő összege, ez 21.000 Euró, de jelzi, hogy így számos olyan dolgot támogat a testület, ami a különböző rendezvényeken, kiadványokban folyamatos feladata lenne.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**30/2016.(II.24.) önkormányzati határozat**

Körmend Város Önkormányzata Képviselő-testülete

1. az INTERREG V-A, Austria-Hungary 2014-2020 **támogatására** kiírt pályázati **felhívására az előterjesztésben részletezett pályázat benyújtását támogatja**
2. a pályázat megvalósításához 21.000 euro önerőt biztosít költségvetésében a tartalékból és átvett pénzeszközökből.

**Felelős: jegyző**

**Határidő. Pályázat benyújtása- 2016.03.09.**

**19./ Egészségügyi körzetek lehatárolása**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy egy 2015-ös törvény alapján kell a testület elé tárt rendeletet megalkotni az orvosi körzetekről. A jogalkotók viszont nem gondoltak arra, hogy a rendelet alkotás miatt háziorvosi szolgálatok működési engedélyét módosítani kell, aminek költsége van, ez esetben az a méltányos, ha annak átvállalásáról dönt a testület. A rendeletet előzetesen véleményezte a Nemzeti Egészségfejlesztési Intézet és elfogadhatónak találta.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat és a rendelet elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**31/2016.(II.24.) önkormányzati határozat**

Körmend város Önkormányzata Képviselő-testülete úgy dönt, hogy az egészségügyi alapellátások körzeteinek rendeletben történő lehatárolása miatt szükségessé váló, a háziorvosi szolgálatokat érintő működési engedélyének módosításának költségét átvállalja a háziorvosi szolgálatoktól.

Bebes István polgármester kéri a rendelet elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő rendeletet alkotja:

**6/2016.(II.25.) önkormányzati rendelet**

A háziorvosi, házi gyermekorvosi, fogorvosi és védőnői körzetekről.

**20./ Helyi esélyegyenlőségi programterv felülvizsgálata**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy már most megjelentek azok a pályázatok, ahol helyi esélyegyenlőségi programterv nélkül nem indulhat a település. A döntés inkább formális.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Auer Miklós képviselő-testületi tag kérdezi, hogy nem lenne-e ésszerűbb egy külsős céget megbízni annak elkészítésével.

Bebes István polgármester elmondja, hogy az előterjesztés elkészítésekor végig lett gondolva, hogy ki tudja a feladatot a legjobban teljesíteni, s úgy gondoljuk, hogy az vizsgálja felül a HEP-et, aki azt megalkotta.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**32/2016.(II.24.) önkormányzati határozat**

Körmend város Önkormányzata Képviselő-testülete jelen döntésével elrendeli az Önkormányzat esélyegyenlőségi programjának esedékes felülvizsgálatát. A felülvizsgálattal az Önkormányzat a Körmendi Kulturális Központ, Múzeum és Könyvtár intézmény vezetőjét bízza meg.

A felülvizsgálat határideje: 2016. november 30., a felülvizsgálat eredményét 2016. decemberében a Képviselő-testület elé kell tárni.

**21./ Március 15-i ünnep rendje**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést.

Csák Tamás képviselő-testületi tag Szabó Ferenc alpolgármestert javasolja szónoknak.

Auer Miklós képviselő-testületi tag Bana Tibort javasolja a városi megemlékezés szónokának.

Bebes István polgármester kéri az elhangzott módosításról történő szavazást.

Körmend Város Önkormányzata Képviselő-testülete 1 igen, 3 nem szavazattal és 8 tartózkodás mellett a javaslatot nem fogadta el.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatokat 9 igen, 3 tartózkodás mellett szavazattal elfogadja, és a következő határozatot hozza:

**33/2016.(II.24.) önkormányzati határozat**

Körmend város Önkormányzata Képviselő-testülete a az 1848/49-es forradalom és szabadságharc 168. évfordulója tiszteletére rendezendő városi ünnepség szónokául **Szabó Ferenc alpolgármestert** kéri fel tisztelettel.

**22./ Sipos József megbízott erdész 2015. évi beszámolója**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az önkormányzatnak nagy értékű és nagy kiterjedésű erdőtulajdona nincs. Megköszöni az erdész munkáját.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**34/2016.(II.24.) önkormányzati határozat**

Körmend Város Önkormányzat Képviselő-testülete a megbízott erdész 2015.évi beszámolóját megismerte, és elfogadja az abban foglaltakat.

**23./ Roma Nemzetiségi Önkormányzattal való együttműködési megállapodás felülvizsgálata**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Nemzetiségi Roma Önkormányzattal megkötött megállapodást évente felül kell vizsgálni. A módosítás szabályozza azt is, hogy milyen támogatást tud a város biztosítani az Önkormányzatnak, amely a mindenkori költségvetésbe épül be.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**35/2016.(II.24.) önkormányzati határozat**

Körmend város Önkormányzata Képviselő-testülete megismerte a Körmendi Roma Nemzetiségi Önkormányzattal megkötött együttműködési megállapodás módosítását, és azt a melléklet szerinti egységes szerkezetben jóváhagyja, egyúttal felhatalmazza a polgármestert annak aláírására.

**24./ Javaslat a polgármester 2016. évi szabadságolási ütemtervének jóváhagyására**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy nem kis feladat a törvényi előírásnak eleget tenni.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatokat 11 igen szavazattal, 1 tartózkodás mellett elfogadja, és a következő határozatot hozza:

**36/2016.(II.24.) önkormányzati határozat**

Körmend város Önkormányzata Képviselő-testülete Bebes István főállású polgármester 2016. évre járó 39 nap szabadságát az alábbiak szerint adja ki:

2016. február hó: 2-5, 26= 5 nap

2016. március hó: 18, 25= 2 nap

2016. április hó: -

2016. május hó: 13= 1 nap

2016. június hó: 27-30= 4 nap

2016. július hó: 1-15= 11 nap

2016. augusztus hó: -

2016. szeptember hó: 26-30= 5 nap

2016. október hó: 27-28= 2 nap

2016. november hó: -

2016. december hó: 19-30= 9 nap

A polgármester a 2011. évi CXCIX. törvény alapján a két ülés közti eseményekről adott tájékoztatásában számol be a 2 ülés közt igénybevett szabadságairól, vagy a szabadságolási ütemtervtől való eltérésről.

**25./ Az EGIS Körmend Kosárlabda Csapat részére jutalom megítélése**

 Előterjesztő: **Bebes** **István** polgármester

*(Előterjesztés: szóban)*

Bebes István polgármester elmondja, hogy a hétvégén az NB I-ben játszó Egis Körmend Kosárlabda csapat 18 év után ismételten megszerezte a magyar kupa győzelmet és ezzel Körmend jóhírét öregbítette. Ez bravúros siker, hiszen több csapat jóval komolyabb körülmények között működik. Az ilyen rangos győzelmek nem mindennaposak, ezt az önkormányzat is üdvözli. Ilyen esetben a klub működését próbálták mindig is segíteni, most 1.000.000 Ft jutalmat javasol adományozni a csapatnak. Költségvetési módosítást nem igényel, a fedezet rendelkezésre áll.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**37/2016.(II.24.) önkormányzati határozat**

Körmend város Önkormányzata Képviselő-testülete az EGIS Körmend Kosárlabda Csapatot a Magyar Kupa elnyerésére tekintettel 1 millió forint összegű jutalomban részesíti.

**Jelentés az előző ülésen elhangzott interpellációkra tett intézkedésekről.**

Előterjesztő: **Forró Szilvia** irodavezető

*(Az előterjesztés írásos anyaga a jegyzőkönyvhöz mellékelve.)*

Auer Miklós, Bán Miklós, Ferencz Gyula, Geosics László és Dr. Hadnagy Ádám képviselő-testületi tagok az interpellációra kapott választ elfogadják.

Czvitkovics Gyula képviselő-testületi tag elmondja, hogy a Somogyi és Rákóczi utca találkozásánál a felfestés nem oldható meg, hiszen a KRESZ szabályai azt nem engedi meg, további gondot okozna a parkolóba való bejutás, illetve a benzinkútról való – kamionnal – történő kijutás is.

**Interpellációk:**

Czvitkovics Gyula képviselő-testületi tag az északi városrész kavicsos útjának rendbetételét kéri.

Szabó Ferenc alpolgármester elmondja, hogy többen megállítják őt, hogy miért kellett a fákat ilyen mértékben visszametszeni. Ennek az volt az előzménye, hogy a Somogyi Béla Általános Iskolában már Sipőcz Norbert kertész elvégezte ezt a műveletet és a fák lombja visszanőtt és a lombkorona szebb lett. Kéri, hogy a Körmendi Híradóban jelenjen meg egy tájékoztató cikk a lakosság megnyugtatására.

Tóth Gábor képviselő-testületi tag megköszöni a műszaki irodának azt, hogy a januárban többször felvetett, Rábán aluli utcákban a csatorna hálózat kiépítés után helyreállt a rend.

Bebes István polgármester elmondja, hogy a Városgondnokságnak is jár a köszönet.

Bán Miklós képviselő-testületi tag elmondja, hogy a Németh Mária utca belső játszóterének átalakítása vált szükségessé, hiszen az alsó szinten a focilabdák beesnek az ablakokon. Kéri háló kifeszítését.

Bebes István elmondja, hogy Dr. Hadnagy Ádám képviselő részéről már érkezett kérés a játszóterek egységes kezelésével kapcsolatban.

Auer Miklós képviselő-testületi tag elmondja, hogy

* a fák visszametszését 2-3 évente meg kellene ismételni
* a sárga kerítések most ezáltal előkerültek, kéri azok rendbetételét
* kérdezi, hogy a térhez illő buszmegálló kialakítására van-e lehetőség a Szabadság téren
* a katasztrófavédelem vezetője sok mindent ígért, de tudomása szerint el akarják vinni a magasban mentő tűzoltó autónkat, amihez az önkormányzat pénzt is adott.
* egy előző napilapban azt írták, hogy a Rákóczi úton zöldhullám van, javasolja, hogy aki ezt leírta, menjen ott végig, mert ez sajnos nem igaz.

Bebes István polgármester elmondja, hogy a fametszések előhozzák a negatívumokat, mégis több területen végig kell, hogy menjen ez a folyamat. A tűzoltó autóval kapcsolatos felvetésnek utána fog nézni.

Tompa László képviselő-testületi tag elmondja, hogy a Zrínyi Miklós utcában van egy csapadékvízelvezető, amelyből nem tud elfolyni a víz, kéri annak tisztítását.

További kérdés, vélemény nem hangzik el. Bebes István polgármester a Képviselő-testület ülését 14 óra 56 perckor bezárja.

K. m. f.

 Bebes István dr. Stepics Anita

 polgármester jegyző